છેલ્લા બે વખતથી મોદી કેદારનાથમાં રૂદ્રાભિષેક કરે છે. ત્યારબાદ મંદિરની બહાર નિકળીને નંદીને પ્રણામ કર્યા હતા અને મંદિરની પરિક્રમા પણ કરી હતી. ત્યારબાદ નિર્માણકામની મુલાકાત લીધી હતી. સેના પ્રમુખ જનરલ બિપિન રાવત સાથે ભારત-હર્ષિલ પહોંચેલા મોદીએ જવાનોને પોતાના હાથે મિઠાઈ ખવડાવી હતી. ભારતીય સશસ્ત્રદળના જવાનોને સંબોધિત કરતા મોદીએ કહ્યું હતું કે, સુદૂર બરફના પહાડો ઉપર ફરવ પ્રત્યે સમર્પણનો ભાવ પુરા દેશને શક્તિ આપે છે અને 125 કરોડ ભારતીયોના સપના અને ભવિષ્યને સુરક્ષિત કરે છે. આ સાથે પીએમએ વન રેન્ક પેન્શન, પૂર્વ સૈનિકોના કલ્યાણ સહિતની બાબતો ઉપર વાતચીત પણ કરી હતી. કેદારનાથમાં અંદાજીત બે કલાક જેટલો સમય વિતાવ્યા બાદ વડાપ્રધાન ફરી દિલ્હી પરત ફર્યા હતા.